ธกส.สนองจนก้นรั่วอ้อนรัฐเจียดเงินช่วย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — ธ.ก.ส. ร้องคลังแบกหนี้สินค้าเกษตรมากเกินไปแล้ว ช่วยจ่ายเงินช่วยด่วน
แหล่งข่าวจากกรรมการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ในการประชุมคณะกรรมการวันที่ 23 ก.ค.นี้ จะมีการหารือเรื่องการจ่ายเงินชดเชยจากการแทรกแซงราคาสินค้า ทั้งการรับจำนำ การประกันรายได้เกษตรกร เนื่องจากขณะนี้รัฐบาลเป็นหนี้ธนาคารกว่า 2 แสนล้านบาท 
ขณะที่มาตรการประกันรายได้ก็มีเกษตรกรมาขึ้นทะเบียนรับประกันราคาสูงกว่าเป้าหมายที่กำหนดไว้ว่าจะมีประมาณ 3.5 หมื่นล้านบาท แต่ปัจจุบันยอดทะลุถึง 4 หมื่นล้านบาท จึงต้องการหารือกับ รมว.คลัง เพื่อดำเนินการปรับกระแสเงินสดของธนาคารให้สอดรับกับค่าใช้จ่ายที่เกิดขึ้นจากโครงการรัฐ
“ถ้าหากการจัดการด้านกระแสเงินและการรับเงินชดเชยจากรัฐบาลไม่สอดคล้องกับค่าใช้จ่ายที่เกิดขึ้นจากการรับจำนำ การประกันราคาจะทำให้เกิดปัญหาได้ ธนาคารจึงต้องการเงินก้อนหนึ่งมาหมุนใช้” แหล่งข่าวเปิดเผย
ทั้งนี้ ในปี 25522553 มีเกษตรกรเข้ามาลงทะเบียนเข้าร่วมโครงการประกันรายได้เกษตรกรในรอบแรก 4.47 ล้านคน ผ่านการตรวจสอบจากชุมชนและมีการทำสัญญาประชาคม 4.1 ล้านคน มีผู้เข้ามาใช้สิทธิขอรับเงินชดเชยจากรัฐบาล 3.93 ล้านคน วงเงิน 3.62 หมื่นล้านบาท แบ่งเป็นข้าวเปลือก 2.82 หมื่นล้านบาท มันสำปะหลัง 2,404 ล้านบาท และข้าวโพดเลี้ยงสัตว์ 5,630 ล้านบาท
สำหรับรอบที่ 2 มีเกษตรกรเข้ามาลงทะเบียนอีก 8.16 แสนคน ทำสัญญาประชาคม 7.34 แสนคน ของผู้มาลงทะเบียน ซึ่งมีผู้เข้ามาขอใช้สิทธิรับเงินชดเชย 3.71 แสนคน คิดเป็นวงเงิน 7,649 ล้านบาท